Marijonas Mikutavičius

Marijus Mikutavičius (g. 1971 m. balandžio 19 d. Lazdijuose), geriau žinomas kaip Marijonas Mikutavičius – dainininkas, „Lietuvos ryto“ žurnalistas, aktorius, televizijos laidų vedėjas.

 Biografija 
Baigė Vilniaus Sietuvos vidurinę mokyklą, žurnalistikos studijas Vilniaus universiteto Komunikacijos fakultete.http://zmones.lrytas.lt/veidai-ir-vardai/zymiais-veikejais-tape-zurnalistai-leidosi-i-prisiminimus.htm 

Populiarėti pradėjo būdamas televizijos laidos, skirtos jaunimui, „Tangomanija“ vienu iš vedėjų.Nuo eterio panko iki televizijos džentelmeno: Marijono Mikutavičiaus pokyčiai. Tv3.lt. Nuoroda tikrinta 2024-04-09. 2004–2005 m. LNK televizijoje vedė pokalbių laidą „Vakaras su Marijonu“. 2007 m. kartu su Vytautu Šapranausku buvo realybės šou „Dangus 2“ vedėjas.Marijono gimtadienis be šventės. 15min.lt. Nuoroda tikrinta 2024-04-09. 2007 m. balandžio 8 d. debiutavo TV3 televizijoje: vedė TV žaidimą „Taip arba ne" ir vedė TV laidą „Myliu. LT“.MARIJONAS MIKUTAVIČIUS: „TRYS MILIJONAI“ – MŪSŲ VISŲ . Lietuvos žurnalistų sąjungos Kauno apskrities skyrius. Nuoroda tikrinta 2024-04-09. Vedė laidas „Pabandom iš naujo“, „Humoro klubas“.M. Mikutavičiaus pokyčiai: kaip svajonių jaunikis žengė brandos link. Delfi.lt. Nuoroda tikrinta 2024-04-09. TV3 televizijos projekto „X faktorius“ teisėjas.„X faktoriaus“ teisėjas Marijus Mikutavičius: „Kai pamatau grožį – akiniai aprasoja“. 15min.lt. Nuorodda tikrinta 2024-04-09. TV3 televizijos žaidimo „galvOK!“ vienos iš dviejų laidoje esančių komandų kapitonas.Marijono Mikutavičiaus karjeroje – pokyčiai: ilgametes pareigas perdavė kitam žinomam vyrui. 15min.lt. Nuoroda tikrinta 2024-04-09.

Marijus Mikutavičius su projektu „LT United“ 2006 m. Eurovizijos dainų konkurso finale užėmė 6-ąją vietą. Tokio rezultato šiame konkurse dar nebuvo pasiekusi jokia Lietuvos grupė.Marijonas Mikutavičius. Yra šalis. Nuoroda tikrinta 2024-04-09.

Kuria dainas, jas atlieka, vaidina, laisvalaikiu žaidžia futbolą mėgėjiškoje Sekmadienio futbolo lygoje. 2025 m. spalį tapo vienu iš FK Ataka savininkų. Neoficialaus Lietuvos krepšinio himno „Trys milijonai“ (2000 m.) bei dainos „Nebetyli sirgaliai“ (2011 m.) autorius ir atlikėjas.

2016 m. birželio 10 d. Marijonas ir jo draugė dizainerė Ieva Daugirdaitė susilaukė sūnaus Majaus. 2024 m. gegužę pora Tokijuje susituokė.Japonijoje susituokė Marijonas Mikutavičius ir Ieva Daugirdaitė: paviešino vestuvių kadrus.15min.lt Nuoroda tikrinta 2024-05-19.

Tėvas Juozas Mikutavičius.Vaikystėje į muziką spjovęs M. Mikutavičius padėkojo tėvui. Lrytas.lt. Nuoroda tikrinta 2024-04-09.

 Diskografija 
Albumai:
 1997 m. Bovy su Marijonu (Bomba records)
 2004 m. Pasveikinkit vieni kitus (Intervid)
 2008 m. Baigėme mokyklą (Promostar)
 2014 m. Lengvas Būdas Mest Klausytis

Singlai:
 2000 m. Trys milijonai (Tangomanija records)
 2002 m. Bliamba, juk aš tave myliu (Bomba records)
 2012 m. Aš Tikrai Myliu Lietuvą

 Filmografija 
 2013 m. Moterys meluoja geriau, rež. Alvydas Šlepikas
 2014 m. Gustavo nuotykiai, rež. Augustinas Gricius
 2016 m. Gautas iškvietimas, rež. Tadas Vidmantas

 Įvertinimas 
 2014 m. ordino „Už nuopelnus Lietuvai“ medalis

 Šaltiniai 

Kategorija:Lietuvos dainininkai
Kategorija:Pop dainininkai
Kategorija:Lietuvos dainų autoriai
Kategorija:Lietuvos žurnalistai
Kategorija:Lietuvos roko atlikėjai
Kategorija:Lietuvos laidų vedėjai
Kategorija:Lietuvos atstovai Eurovizijoje